**"Understanding Iyar – The Month in the Middle"**

**1) ר' צדוק הכהן מלובלין - פרי צדיק ויקרא ראש חודש אייר**

[ה] בספר יצירה (פרק ה') המליך אות ו' בהרהור וכו' ...ההבדל שבין הרהור למחשבה דמחשבה במוח והרהור בלב, כמו שמצינו (ברכות כ' ב) מהרהר בלבו, ובלב יש לב חכם לימינו ולב כסיל לשמאלו, ה' יתברך שוכן בלב ישראל, וכמו שאמרו (שיר השירים רבה ה', ב') והיכן מצינו שנקרא הקדוש ברוך הוא לבן של ישראל מן הדין קרא דכתיב (תהלים ע"ג, כ"ו) צור לבבי וחלקי אלהים לעולם, והיינו שכינה, אני ה' שוכן בתוך בני ישראל...

ואמר המליך אות ו' בהרהור היינו שיופיע אור הוי"ה, והוא על דרך מה שמובא בתיקוני זוהר (תיקון מ"ח) זכאה מאן דעבד לון דירה בתרי בתי ליבא ואתפני מתמן יצר הרע, שבלב יש שני חללים ויצר הרע יושב בין שני מפתחי הלב (ברכות ס"א א) וכנגד זה שוכן ה' יתברך בלב, ולבי ער, לב חכם לימינו... חודש ניסן נברא באות ה', ה' תתאה כנסת ישראל, שאז קיבלו עול מלכותו, ובמתן תורה אז היה היחוד וזכו להתגלות הוי"ה פנים בפנים דיבר ה' עמכם, ובא חודש אייר באות ו' אות אמת (זוה"ק ריש פרשת ויקרא) ושפת אמת תכון לעד, שיוקבע לעולמי עד, דבאייר היה ההכנה למתן תורה שאז פנים בפנים דיבר ה' עמכם, ובאייר היה הכנה על ידי המן דאיתא (תנחומא בשלח א') ויאכלו את המן וישתו מי באר והתורה מתישבת בגופן וכן היה באייר מחיית עמלק דכתיב (שמות י"ז, י"ג) ויחלוש יהושע וגו' והיא הכנה למתן תורה על ידי שיבערו היצר הרע, עמלק הוא יצרא בישא (זוהר ח"ג ק"ס א) וזה הכנה למתן תורה, שבאייר המליך אות ו' מלוכה וממשלה, ה' לא יעזבנו בידו ויחלוש יהושע וגו', ובסיון היה היחוד הוי"ה שוכן בתוך בני ישראל ואתפני מתמן יצר הרע אני אמרתי אלהים אתם.

...וגירסת הגאונים בניסן המליך אות ה' **בראיה**, ובאייר המליך אות ו' **בשמיעה**, והענין כמו ששמעתי מרבינו הקדוש זצוק"ל שבניסן היה רק מחסד ה' והיה התגלות רק לפי שעה בליל יציאת מצרים ואחר כך נעלם. ובקריעת ים סוף זכו רק לראייה כמו שאמרו (מכילתא השירה ג' וזוה"ק ח"ב ס"ד ב) ראתה שפחה על הים וכו' ונעלם מהם גם כן אחר כך האור, וכענין חוזק החסידות בתחילתו. שאמר רבינו ר' בונם זצוק"ל שעל זה נאמר (קהלת ז', י') אל תאמר שהימים הראשונים טובים מאלה כי לא מחכמה שאלת על זה. שהיא בא רק בשאלה, שמראין לאדם מה שיוכל לקנות על ידי יגיעתו. ובסיון זכו בקנין. ואמר שאייר נברא באות ו' שכתבו בשם רב האי גאון ז"ל **דהו' מחבר** נקרא ו' מלשון ווי העמודים וכן צורת הו' כווי העמודים, וכן תמיד אות ו' מחבר התיבות. וכן חודש אייר מחבר חודש ניסן וחודש סיון שיזכו בסיון בקנין במה שזכו בניסן בראיה. וזה שאמרו בניסן בראייה ובאייר בשמיעה, שהשמיעה קבלה בלב כענין מה שמצינו בגמרא לא שמיע לי כלומר לא סבירא לי, וזה שאמרו באייר המליך אות ו' בשמיעה.

 **2) שם משמואל ויקרא פרשת קדושים שנה תרעג**

ר"ח אייר - הנה לפי סדר לידת השבטים מתיחס חודש אייר לשמעון, וכן הוא בזוה"ק (ח"א קע"ג א, ר' ב, רל"ו א), וחודש ניסן לראובן, ושם ראובן ע"ש כי ראה ה', ושם שמעון ע"ש כי שמע ה', והרי שני החדשים האלו בחי' ראי' ובחי' שמיעה. ובזוה"ק כי ראי' היא מקרוב ושמיעה מרחוק. והיינו כי בניסן ראו ישראל בעיניהם אלקות כמ"ש לא הספיק בצקם של אבותינו להחמיץ עד שנגלה עליהם ממה"מ הקדוש ברוך הוא וגאלם, וכן ובמורא גדול זו גילוי שכינה, ואח"כ בים וירא ישראל את היד הגדולה ואמרו זה אלי וראתה שפחה על הים. וכן נשאר לדורות שנותנין מן השמים התעוררות לכל איש נלבב בבחינת ראי'. אך בחודש אייר נשארה רק בחי' שמיעה מרחוק, והנה כתיב (תהלים מ"ה) שמעי בת וראי והטי אזנך, וכבר אמרנו במק"א ענין הטיית אוזן הוא להיות רודף אחר עומק הכוונה ולא יסתפק בשטחיות הענין, כמו מי שהוא מטה האוזן לשמוע היטב לבל יאבד ממנו שום הגה ושום הברה למען ישכיל על עצם הכוונה. וכן הוא בחודש הזה שצריך האדם להשכיל על הכוונה, שהמבוקש מהאדם איננו כשהוא רואה את האלקות בעיניו, שלדבר זה לא היתה צריכה הנשמה לרדת לזה העולם, וא"כ כל כוונת הנסים וההארות הגדולות של חודש ניסן היו הכנה לבד לימי ההסתר והחושך, אחר הסתלקות הארת ניסן, ולקיים (מיכה ז') כי אשב בחושך ה' אור לי, ואחר שהאדם משכיל על דבר טוב לחדש מעשיו כקטן שנולד ואל תזכרו ראשונות, ומכאן ולהלן חושבנא לקבוע עצמו כיתד שלא תמוט שיעורין כסדרן לתורה ולתפלה בכוונה, למצוא האלקות אף בימי ההסתר, באין אח"כ לחודש סיון המתיחס ללוי, ע"ש הפעם ילוה אישי אלי, וזוכין לחיבור ודיבוק ונשיקין דרחימא דחג השבועות:

ויש לומר שענין ג' חדשים אלה מרומזין במזלות, טלה, שור, תאומים, כי הטלאים אין הבעלים נותנין עליהם עול אלא מבקשין להם מרעה טוב ויפה, והמה נמשכין אחר הרועה, ולעומת טובת המרעה נהנין הבעלים מהם בגזות וולדות, ואם יתן עליהם עול הם מתכחשין והגזות והולדות יהיו דלים ורעים, כן מתדמה ענין ההנהגה העליונה בימי ניסן כמ"ש (הושע י"א) בחבלי אדם אמשכם בעבותות אהבה, וישראל מקיימין (שיה"ש א') משכני אחריך נרוצה, ומתפנקין על רחמי מאריהון, וכן כתיב (ירמי' ב') זכרתי לך חסד נעוריך אהבת כלולותיך לכתך אחרי במדבר, והכל הוא באהבה וחיבה יתירה. אך חודש אייר מזלו שור, והוא שור לעול, וכמ"ש (תהלים קכ"ו) הלוך ילך ובכה נושא משך הזרע, כי איננו מרגיש מתיקות העבודה כ"כ, ואעפ"כ הוא מטה שכמו לסבול עול תורה אפי' בזמן ההסתר והסתלקות האור כי טוב של ימי ניסן. ובשביל זה זוכין לחודש סיון שמזלו תאומים, ובמדרש (שיהש"ר פ' ה') אחת היא יונתי תמתי כמו תאומתי, שהוא תכלית התדבקות במקור החיים, לא אני גדולה ממנה ולא היא גדולה ממני, כבמדרש שם:

וכ"ק אבי אדומו"ר זצללה"ה הגיד כי ניסן מזלו טלה רומז אל הכלל כאמרם ז"ל מה צאן אין להם אלא קול אחד ובו פסח ראשון עבודת הכלל, אייר רומז על כל פרט בפ"ע ומזלו שור דקאי גילדי גילדי כבש"ס ר"ה (כ"ו א) שזה מורה על חילוק הפרטים ובו פסח שני שהוא עבודת יחידים, וסיון מזלו תאומים על שם הכלל והפרט יחד, היינו שכלל ישראל קבלו התורה, ומ"מ קיבל כל אחד חלקו, עכת"ד.

1. Iyar = vav – connecting. Connecting Nissan and Sivan, plan and goal, mind and heart, thought and action, inspiration and actualization, the dream and the reality
2. Nissan = the big picture, the collective. Iyar = the individual effort and acquisition. Sivan = the synthesis of the collective and the individual – *Sheyibaneh Beit Hamikdash Bimheirah Biyameinu, V'tein chelkeinu b'Toratecha*
3. Nissan = Pesach rishon, Seh l'Bait Avot – collective, Iyar = Pesach sheini, *U'Sefartem* ***Lachem*** - the individual
4. Nissan = the gift, Iyar = the hard work to earn the gift, Sivan = the reward

Nissan = Birth, Iyar = **Life**, Sivan = The Reward (in the next world)